Tau Sai Gon เป็นร้านอาหารเวียดนามที่บริการอาหารอยู่ในเรือ เรือจะจอดอยู่ริมแม่น้ำไซ่ง่อนติดกับเรือ Elisa อันโด่งดัง นอกจากอาหารเวียดนามที่เสิร์ฟมาแบบร้อนๆแล้ว ยังมีวงดนตรีสดและมีการแสดงโชว์สดให้ชมระหว่างรับประทานอาหาร ตัวเรือมี 3 ชั้น โครอยากชื่นชมวิวสองริมฝังของแม่น้ำไซ่ง่อนก็สามารถเดินไปแถบหัวเรือได้เลย แต่ต้องระวังอย่าไปยืนบังวิวของกัปตันที่กำลังขับเรืออยู่นะครับ บรรยากาศก็คล้ายนั่งเรือกินข้าวในแม่น้ำเจ้าพระยาในบ้านเรา เรือจะเริ่มออกตอน 20:00 และกลับมาตอน 21:00 เมนูที่ได้ชิมก็มี

หมูสับปั้นก้อน ได้หมูสับปั้นมาก้อนโต นึ่งในซอสมะเขือเทศรสออกเค็มปนเปรี้ยว หมูสับเนื้อนิ่ม ????????????

เต้าหู้ทรงเครื่อง เป็นเต้าหู้ขาวเนื้อนุ่มละมุนลิ้นนึ่งมากับหมูสับและเห็ดหอม น้ำซอสออกสีเหลืองเหนียวข้น แต่รสชาติค่อนข้างจืด ????????????

แกงจืดหมู ได้แกงจืดรสกลมกล่อมใส่มาในหม้อไฟ เสิร์ฟมาแบบร้อนๆ เนื้อหมูติดมันหั่นเป็นชิ้นบาง ในซุปมีผักสีเขียว ลูกชิ้นหมูและกุ้งขนาดเล็กแต่สดใช้ได้ ????????????

อาหารเวียดนามที่ได้รับประทานก็หลากหลายคล้ายอาหารไทย แต่รสชาติออกแนวจืดชืดไม่เผ็ดร้อนจัดจ้านเหมือนอาหารไทย อาหารทะเลที่ได้ลองจะสดใหม่มีคุณภาพ นํ้าปลาที่นี่รสชาติดีใส่กระเทียมพริกซอยเข้าไปหน่อย จะกินกับอะไรก็อร่อยยิ่งขึ้น 